nahid-hub/BLUGE-bengali-wikipedia-section-title-prediction huggingface dataset:
যদিও ব্যাবিলনীয় গ্রহতত্ত্ব সম্পর্কে অবশিষ্ট দলিলাদির অভাব রয়েছে, তাও দেখা যায় যে ক্যালডীয় জ্যোতির্বিদেরা তত্ত্ব নিয়ে নয়, বরং এফিমেরিস (জ্যোতির্বৈজ্ঞানিক বস্তুসমূহের অবস্থানসূচক দিনলিপি) নিয়েই বেশি আগ্রহী ছিলেন। অধিকাংশ ব্যাবিলনীয় গ্রহতাত্ত্বিক মডেলই কঠোরভাবে পরীক্ষালব্ধ ও পাটীগাণিতীয় বলে মনে করা হতো, এবং সচরাচর জ্যামিতি, মহাবিশ্বতত্ত্ব কিংবা পরবর্তীকালের হেলেনীয় মডেলের মতন অনুমানভিত্তিক দর্শন তাতে অন্তর্ভুক্ত ছিল না, যদিও ব্যাবিলনীয় জ্যোতির্বিদগণ আদি মহাবিশ্বের আদর্শ প্রকৃতির আলোচনার ক্ষেত্রে দর্শন নিয়ে আগ্রহী ছিলেন। তাৎপর্যপূর্ণ জ্যোতির্বৈজ্ঞানিক ঘটনাবলির সময় ও স্থান গণনার জন্য ব্যাবিলনীয় রচনাবলিতে পাটীগণিতীয় পদ্ধতিসমূহের বর্ণনা এবং এফিমেরিসে তার প্রয়োগ রয়েছে। পূর্বে অপ্রকাশিত, ৩৫০ থেকে ৫০ খ্রিস্ট পূর্বাব্দকালীন, ব্রিটিশ যাদুঘরের কিউনিয়াফর্ম ফলকের সাম্প্রতিক বিশ্লেষণ থেকে দেখা যায় যে, ব্যাবিলনীয় জ্যোতির্বিদগণ কখনো কখনো জ্যামিতিক পদ্ধতিও ব্যবহার করতেন, যা অক্সফোর্ড ক্যালকুলেটরের পূর্বেই কল্পিত একটি পদ্ধতি, যা কোন বিমূর্ত গাণিতিক স্থানে কালানুক্রমে বৃহস্পতি’র গতি বর্ণনা করে থাকে।

গ্রিক জ্যোতির্বিদ্যা, যা সৃষ্টিতত্ত্বের ওপর নির্ভরশীল ছিল, তার সাথে বিসদৃশভাবে, ব্যাবিলনীয় জ্যোতির্বিদ্যা সৃষ্টিতত্ত্ব থেকে স্বাধীন ছিল। যেখানে গ্রিক জ্যোতির্বিদগণ “সুষম গতিতে ঘূর্ণনশীল বৃত্ত বা গোলকের পক্ষপাতী” ছিলেন, ব্যাবিলনীয় জ্যোতির্বিদগণের মধ্যে এমন কোন পক্ষপাত ছিল না, যাদের কাছে সুষম বৃত্তাকার গতি কখনোই গ্রহের কক্ষপথের জন্য প্রয়োজনীয় ছিল না। জ্যোতির্বৈজ্ঞানিক বস্তুসমূহ বৃত্তাকার গতিতে, অথবা কোন জ্যোতির্বৈজ্ঞানিক গোলক বরাবর চলমান, এমন কোন তথ্য-প্রমাণ ব্যাবিলনীয় জ্যোতির্বিজ্ঞানীদের কাছে ছিল না।

এ সময়ে ক্যালডীয় জ্যোতির্বিদগণের অবদানের মধ্যে রয়েছে গ্রহণ চক্র এবং সারোস চক্র আবিষ্কার, এবং অসংখ্য সঠিক জ্যোতির্বৈজ্ঞানিক পর্যবেক্ষণ। যেমন- তারা পর্যবেক্ষণ করেছিল যে এক্লিপটিক বরাবর সূর্যের গতি সুষম নয়, যদিও তারা এর কারণ সম্পর্কে অবগত ছিল না; এটা এখন জানা আছে যে, এমনটা ঘটে সূর্যের চারদিকে পৃথিবীর উপবৃত্তাকার কক্ষপথের কারণে, যেখানে পৃথিবী সূর্যের নিকটবর্তী পেরিহেলিয়ন দিয়ে আবর্তনের সময় দ্রুততরভাবে এবং দূরবর্তী অ্যাফেলিয়ন দিয়ে আবর্তনের সময় তুলনামূলকভাবে ধীরগতিতে চলে।

ক্যালডীয় জ্যোতির্বিদগণের মধ্যে যারা এই মডেল অনুসরণ করতেন তাদের মধ্যে রয়েছেন নাবুরিমান্নু (জীবনকাল ৬ষ্ঠ-৩য় খ্রি.পূ.), কিদিন্নু (মৃত্যু ৩৩০ খ্রি.পূ.), বেরোসাস (৩য় শতক খ্রি.পূ.), এবং সুদিনেস (জীবনকাল ২৪০ খ্রি.পূ.)। গ্রিক জ্যোতির্বিদ হিপারকাস এবং মিশরীয় জ্যোতির্বিদ টলেমিসহ অন্যান্য হেলেনীয় জ্যোতির্বিদদের ওপর এদের অনেক প্রভাব লক্ষ্য করা যায়।

সঠিক অনুচ্ছেদ শিরোনাম কোনটি?
titleA. পঞ্জিকা, গণিত, এবং জ্যোতির্বিদ্যার মধ্যে সংযোগ
titleB. পূর্বাভাস
titleC. মহাবিশ্বতত্ত্ব
titleD. পাটীগণিতীয় এবং জ্যামিতিক পদ্ধতিসমূহ
উত্তর: titleD
বাংলাদেশের যে কোন অঞ্চল থেকে সন্দ্বীপ উপজেলায় যোগাযোগের প্রধান মাধ্যম নৌপথ। মোট নৌপথ ২২ নটিক্যাল মাইল। দ্বীপ থেকে মূল ভুখণ্ডে যাতায়াতের জন্য রয়েছে বি.আই.ডব্লিউ.টি সি. এর ২টি স্টীমার ঘাট (যার একটি প্রাকৃতিক পরিবর্তনের কারণে বর্তমানে বন্ধ রয়েছে) এবং ৫টি জেলা পরিষদ ফেরীঘাট। এছাড়াও এ উপজেলার অভ্যন্তরে সড়ক যোগাযোগের জন্য ৭৩ কিলোমিটার পাকারাস্তা, ১৯ কিলোমিটার আধা-পাকারাস্তা ও ৮৬২ কিলোমিটার কাঁচারাস্তা রয়েছে।

সঠিক অনুচ্ছেদ শিরোনাম কোনটি?
titleA. অবস্থান ও সীমানা
titleB. নামকরণ
titleC. শিক্ষা
titleD. যোগাযোগ ব্যবস্থা
উত্তর: titleD
ষোল বছর বয়সে অ্যারিস্টটলের অধীনে আলেকজান্ডারের শিক্ষালাভ শেষ হয়। এই সময় দ্বিতীয় ফিলিপ তাকে রাজপ্রতিনিধি ও উত্তরাধিকারী হিসেবে নিয়োগ করে বাইজেন্টিয়ন আক্রমণ করেন। ফিলিপের অনুপস্থিতিতে থ্রেস অঞ্চলের মাইদোই জনজাতিরা বিদ্রোহ ঘোষণা করলে, আলেকজান্ডার দ্রুত তাদের বিরুদ্ধে যাত্রা করে তাদের বিতাড়িত করেন ও তাদের অঞ্চলে আলেকজন্দ্রোপোলিস মাইদিকা নামক একটি নগরীর পত্তন করেন।

ফিলিপ তার অভিযান থেকে ফিরে এলে তিনি আলেকজান্ডারকে দক্ষিণ থ্রেস অঞ্চলে একটি বিদ্রোহ দমন করতে পাঠান। এই সময় পেরিন্থাস নামক একটি গ্রিক শহরের বিরুদ্ধে অভিযানের সময় আলেকজান্ডার তার পিতার জীবনরক্ষা করেন। ৩৩৮ খ্রিস্টপূর্বাব্দে ফিলিপ ও আলেকজান্ডার বহু কষ্টে থিবসের নিকট হতে থার্মোপেলি অধিকার করে আরো দক্ষিণে ইলাতেইয়া নগরী অভিমুখে অভিযান শুরু করেন। এথেনীয়দের পক্ষে দিমোস্থেনিস ম্যাসিডোনীয়দের বিরুদ্ধে থিবসের সহযোগিতা প্রার্থনা করলে, ফিলিপ থিবসের দিকে মিত্রতার প্রস্তাব রাখেন। কিন্তু এথেন্সের সঙ্গে থিবসের মিত্রতা স্থাপিত হলে, ফিলিপ অ্যাম্ফিসা নগরী অধিকার করেন। এরপর ইলাতেইয়া নগরী অভিমুখে পুনরায় যাত্রা শুরু করে শান্তি প্রস্তাব করলে এথেন্সের সঙ্গে থিবস উভয়েই এই প্রস্তাব নাকচ করে দেয়।

ফিলিপ দক্ষিণে যাত্রা শুরু করলে তার প্রতিপক্ষরা তাকে কাইরেনিয়া নামক স্থানে প্রতিহত করেন এবং যুদ্ধে ফিলিপ ডানদিক হতে ও আলেকজান্দার বামদিক হতে আক্রমণ পরিচালনা করেন। দ্বিতীয় ফিলিপ ইচ্ছাকৃত ভাবে পিছু হটে এথন্সের সমর অনভিজ্ঞ যোদ্ধাদের প্রলুব্ধ করে তাদের প্রতিরক্ষা ভেঙে ফেলেন, অপরদিকে আলেকজান্ডার ও ফিলিপের সেনাপতিরা থিবসের প্রতিরক্ষা ভাঙ্গতে সক্ষম হন। এরপর তাদের দিকে আক্রমণ শুরু করে প্রথমে এথেনীয়দের পরাজিত করে থিবসের সেনাবাহিনীকে ঘিরে ফেলে তাদের পরাজিত করা হয়। এই জয়লাভের পর দ্বিতীয় ফিলিপ তাদের অভিযান স্পার্টা শহর পর্য্যন্ত বজায় রাখেন ও স্পার্টা ব্যতীত প্রত্যেক শহরে সম্মানের সঙ্গে তাদের স্বাগত জানানো হয়। করিন্থ শহরে দ্বিতীয় ফিলিপ স্পার্টা ব্যতীত প্রত্যেক গ্রিক শহরের সঙ্গে একটি 'স্বর্গীয় মৈত্রী' প্রতিষ্ঠা করেন, যার ফলে তাকে ঐ মিত্রগোষ্ঠীর প্রধান সেনাপতি হিসেবে গণ্য করা হয়।

সঠিক অনুচ্ছেদ শিরোনাম কোনটি?
titleA. মিশর
titleB. ব্যক্তিগত জীবন
titleC. শিক্ষা
titleD. রাজপ্রতিনিধিত্ব
উত্তর: titleD
স্বাতী "পদ্ম বিভূষণ" খেতাবপ্রাপ্ত সোনাল মানসিংহের প্রথম শিষ্য। নয়াদিল্লির সেন্টার অফ ইন্ডিয়ান ক্লাসিকাল ডান্সে তাঁর আত্মপ্রকাশের পর থেকে তিনি ন্যাশনাল সেন্টার ফর পারফর্মিং আর্টস (ভারত), লিংকন সেন্টার, এশিয়া সোসাইটি, সিম্ফনি স্পেস]], মেট্রোপলিটন মিউজিয়াম অফ আর্ট, স্পিক ম্যাকয় এবং হাউস অফ সোভিয়েত কালচার সহ পৃথিবীর বিভিন্ন স্থানে ব্যাপকভাবে প্রদর্শনী করেছেন। তাঁর আরও উল্লেখযোগ্য প্রদর্শনীগুলি ছিল জাতিসংঘের সাধারণ অধিবেশনের চল্লিশতম বার্ষিকী উপলক্ষে অনুষ্ঠানে, এলসা পেরেট্টি এবং পালোমা পিকাসোর টিফানি অ্যান্ড কোম্পানীর জন্য নতুন জাল নকশার উন্মোচন উপলক্ষে, এবং দক্ষিণ এশীয় ভাস্কর্য উইংয়ের উদ্বোধন উপলক্ষে দি মেট্রোপলিটন মিউজিয়াম অফ আর্টের অনুষ্ঠানে। স্বাতী সিডনি গোল্ডফার্ব এবং জুলি টেমরের সাথে একত্রে টমাস মানের দ্য ট্রান্সপোজড হেড-এর জন্য ভারতীয় নৃত্য পরিকল্পনাতেও কাজ করেছেন। স্বাতীকে তাঁর ক্ষেত্রের অন্যতম সেরা অভিনয়শিল্পী হিসাবে 'সেক্রেড আর্টস' নামে একটি সিবিএস তথ্যচিত্র তৈরি করা হয়।
সঠিক অনুচ্ছেদ শিরোনাম কোনটি?
titleA. থিয়েটার ও চলচ্চিত্র প্রযোজনা
titleB. মানবপ্রীতি
titleC. নৃত্যকলায় কর্মজীবন
titleD. শিক্ষাবিদ
উত্তর: titleC
১৫৮০ সালে রুশ সাম্রাজ্য এবং তাদের কসাক মিত্ররা সাইবেরিয়ায় সাম্রাজ্য বিস্তার করতে আরম্ভ করে। সাইবেরিয়া দখলের প্রক্রিয়ায় রুশ ও কসাকরা সাইবেরিয়ার বহুসংখ্যক আদি অধিবাসীকে হত্যা করে। যেমন- কামচাটকায় বসবাসকারী ২০,০০০ স্থানীয় অধিবাসীর মধ্যে প্রায় ১২,০০০ কসাকদের হাতে নিহত হয়। সপ্তদশ শতাব্দীতে রুশ আমুর অঞ্চলের আদিবাসীদের আক্রমণ করে। স্থানীয়রা রুশ আক্রমণকারীদের বর্বরতার জন্য তাদের "লাল দাঁড়ি" নামকরণ করে ('লাল দাঁড়ি' বৌদ্ধ রূপকথার এক ধরনের দানব)।

১৬৪০-এর দশকে লেনা নদীর নিকটে রুশ অগ্রাভিযানের সময় বহুসংখ্যক ইয়াকুত নিহত হয়, এবং ১৬৯০-এর দশকে রুশরা কামচাটকায় অসংখ্য কোরিয়াক, কামচাদাল ও চুকচি জাতির মানুষকে হত্যা করে।

১৭২৯ সালে চুকচিরা রুশদেরকে পরাজিত করলে রুশ সেনাপতি মেজর পাভলুতস্কিকে চুকচিদের বিরুদ্ধে অভিযানের দায়িত্ব দেয়া হয়। তার অধীনে রুশ সৈন্যরা ১৭৩০–১৭৩১ সালে চুকচিদের বিরুদ্ধে গণহত্যায় লিপ্ত হয় এবং চুকচি নারী ও শিশুদের দাসে পরিণত করে। ১৭৪২ সালে রাশিয়ার সম্রাজ্ঞী এলিজাবেথ চুকচি ও কোরিয়াকদের তাদের বাসভূমি থেকে বিতাড়িত করার এবং তাদের সংস্কৃতি ধ্বংস করে ফেলার নির্দেশ দেন। কিন্তু রুশদের এই অভিযান ব্যর্থ হয়। ১৭৪৪ এবং ১৭৫৩–১৭৫৪ সালে কোরিয়াকদের বিরুদ্ধেও গণহত্যার অভিযান চালায়। অষ্টাদশ ও ঊনবিংশ শতাব্দীতে কামচাদালদের ৯০% এবং মানসিদের ৫০% রুশ ও কসাকদের হাতে প্রাণ হারায়। রুশ বিজয়ের পর অ্যালিউতরাও রুশ ও কসাকদের দ্বারা হত্যাকাণ্ড, ধর্ষণ ও অন্যান্য অপরাধের শিকার হয়।

সঠিক অনুচ্ছেদ শিরোনাম কোনটি?
titleA. রুশ সাম্রাজ্য (১৭২১–১৯১৭)
titleB. রুশ–তুর্কি যুদ্ধ (১৭৮৭–১৭৯২)
titleC. অস্ট্রিয়া দখল
titleD. সাইবেরিয়া বিজয়
উত্তর: titleD
জিব্রাল্টার ১৯৫৪ সালে কানাডার ব্রিটিশ কলাম্বিয়ার ভ্যাঙ্কুভারে অনুষ্ঠিত কমনওয়েলথ গেমসে সর্বপ্রথম অংশগ্রহণ করে। তারপর থেকে দেশটি প্রতিযোগিতাটির প্রতিটি আসরেই অংশগ্রহণ করেছে। জিব্রাল্টার কমনওয়েলথ গেমস এসোসিয়েশন জিব্রাল্টার কমনওয়েলথ ও কমনওয়েলথ যুব গেমস এর দায়িত্ব নেয়। জিব্রাল্টার কমনওয়েলথ যুব গেমসের প্রথম দুই সংস্করণ এডিনবরা (২০০০) এবং বেন্ডিগো(২০০৪) এর জন্য কোন প্রতিনিধি পাঠায়নি। জিব্রাল্টার থেকে সাত ক্রীড়াবিদের একটি প্রতিনিধিদল পুনেতে ২০০৮ কমনওয়েলথ যুব গেমসে অংশ নেয়। সাত ক্রীড়াবিদের কেউই কোন পদক জেতেননি । ৭ থেকে ১৩ সেপ্টেম্বর আইল অব ম্যানের ব্রিটিশ ক্রাউন ডিপেনসিতে অনুষ্ঠিত ২০১১ কমনওয়েলথ যুব গেমসে অংশগ্রহণকারী ৬৩ টি দেশের মধ্যে একটি হল জিব্রাল্টার, এটি ছিল কমনওয়েলথ যুব গেমসে তাদের দ্বিতীয় আসর। কমনওয়েলথ গেমস এসোসিয়েশন অফ জিব্রাল্টার পাঁচজন প্রতিযোগীর একটি প্রতিনিধিদল নির্বাচন করে। প্রতিনিধিদলে শুধু পুরুষ ক্রীড়াবিদ ছিলেন এবং তারা অ্যাথলেটিক্স, সাইক্লিং এবং সাঁতার এর এগারটি ভিন্ন ইভেন্টে অংশগ্রহণ করেন।

সঠিক অনুচ্ছেদ শিরোনাম কোনটি?
titleA. শরীরচর্চা
titleB. সাঁতার
titleC. পটভূমি
titleD. সাইক্লিং
উত্তর: titleC
আর্জেন্টিনীয় মেয়েদের চেয়ে লম্বা ছিলেন তিনি। উচ্চতা ছিলো ৫ ফুট ৫ ইঞ্চি। মধুর রঙের মতো ঘন সোনালি চুল ছিলো আর বড় বড় কালো-পিঙ্গল চোখ। শরীরটা কিছুটা মুটিয়ে গেলেও ফিগার ঠিক রাখার ব্যাপারে তিনি ছিলেন সচেতন। অতযত্নের সঙ্গে নিজেকে ফিট রাখতেন ইভা। লেখাপড়া ছিলো খুবই সামান্য। জুয়ান পেরনের সঙ্গে সাক্ষাতের পর তার মনের উচ্চাশা আরও বেড়ে যায়। ক্ষমতা দখল করে জুয়ান পেরন আর্জেন্টিনার প্রেসিডেন্ট-ডিকটেটর হওয়ার পর, ইভা তাকে ছায়ার মতো সঙ্গ দেন। গতানুগতিক প্রেসিডেন্টের স্ত্রীর মর্যাদার বাইরে তিনি তার গরিব ও নিম্নশ্রেণির জনগণের জন্য কাজ শুরু করেন। রাজনীতিতে অবতীর্ণ হয়ে তিনি ধনিকশ্রেণি ও তার ব্যক্তিগত শত্রুদের বিরুদ্ধে বিষোদগার করে চলেন। পেরন দম্পতির শাসনে আর্জেন্টিনায় কিছু সংস্কারমূলক কর্মসূচি গৃহীত হয়। আর্জেন্টিনাবাসীর স্পেনীয় ভাষায় ইভা যাদেরকে বলতেন, লস দেস শামিসাদস’ বস্ত্রহীন সেই গরিবদের অন্তররাজ্যের সম্রাজ্ঞী হয়ে উঠেন। একদার কৃষককন্যা ইভা তার ভক্ত প্রজাকুলের সামনে দাঁড়াতেন রাজকীয় পোশাক পরে। গায়ে পড়তেন দামি হীরার গহনা। ইভা মেয়েদের ভোটাধিকারের প্রতিষ্ঠার ব্যাপারে কথা বলেন। শ্রমিকদের সংগঠিত করে ইভা পেরন ফাউন্ডেশনের’ নামে সরকারি কোষাগারের কোটি কোটি টাকা জনকল্যাণ কর্মসূচিতে (এবং নিজের সুইস ব্যাংক একাউন্টে) ঢালেন; আর এতে গরিব জনগণ তাকে স্বতঃস্ফূর্ত সমর্থন দেয়।
ইভা বুয়েনেস এইরেসে তার জীবন শুরু করেছিলেন পতিতা হিসেবে। ইভা পরে রেড লাইট ডিসট্রিক্ট’ আইনসঙ্গত করার চেষ্টা করেছিলেন। বুয়েনেস এইরেসে তার প্রথম দিনগুলো সম্পর্কে খুব জানা না গেলেও এটা সত্য রাস্তার পাশে দাঁড়িয়ে থাকার মেয়ে তিনি ছিলেন না। একের পর এক প্রভাবশালী লোকের শয্যাশায়িনী হয়েছেন। নগ্ন আলোকচিত্রের জন্য পোজ দিয়েছেন। এসবই তিনি করেছেন প্রতিষ্ঠা পাওয়ার জন্য।
ব্যক্তিত্বে ইভা ছিলেন রহস্যময়। একদিকে তার যেমন ছিলো মোহনীয় আকর্ষণ, অন্যদিকে ছিলেন তিনি প্রতিহিংসাপরায়ণ। যৌনতাকে তিনি ব্যবহার করেছেন সম্পদ ও ক্ষমতা অর্জনের জন্য। আর্জেন্টিনীয় সমাজে শতকরা ২৭ ভাগ মানুষই ‘অবৈধ জন্ম’ যেমন জন্মে ছিলেন ইভা। কিন্তু এ ব্যাপারে সমাজে সহনশীলতা আছে। তাদেরকে সমাজচ্যুত মনে করা হয় না। তবে এরা সাধারণত নিম্নশ্রেণির এবং ওপরে ওঠার সুযোগ এদের নেই। আর্জেন্টিনীয় সমাজে মেয়েদের মর্যাদাও খুব বেশি নয়। প্রকৃতপক্ষে একজন আর্জেন্টিনীয় মেয়ের একমাত্র সম্পদ হলো তার যৌবন এবং ইভা জানতেন কী করে ওই সম্পদ ব্যবহার করতে হয়? জুয়ান পেরনের সঙ্গে বিয়ের পর তিনি অতীতজীবনের সব সাক্ষ্য মুছে ফেলতে চেয়েছিলেন ইভা। প্রথম জীবনের সেই সব কথাগুলো অবশ্য গাল-গল্প আকারে সমাজে রয়েছে।

সঠিক অনুচ্ছেদ শিরোনাম কোনটি?
titleA. বিবাহিত জীবন
titleB. ইভার জীবনে পরপুরুষ
titleC. পেরেনের সঙ্গে প্রণয় ও পরিণয়
titleD. আকর্ষণীয় ফিগার ও ব্যক্তিত্ব
উত্তর: titleD
নাগাল্যান্ডের জাতীয়তাবাদী সমাজতান্ত্রিক কাউন্সিল (এনএসসিএন) উত্তর ভারতের ভারতে পরিচালিত একটি খ্রিস্টান নাগা জাতীয়তাবাদী জঙ্গি গ্রুপ। সংগঠনের প্রধান লক্ষ্য একটি সার্বভৌম খ্রিস্টান রাষ্ট্র, "নাগালিম", স্থাপন করা হয়। তাদের লক্ষ্য উত্তর-পূর্ব ভারত এবং বার্মার সকল নাগাদের ঐক্যবদ্ধ করে একটি খ্রিস্টান সার্বভৌম রাষ্ট্র প্রতিষ্ঠা। প্রতিষ্ঠানের স্লোগান হল "খ্রিস্টের জন্য নাগাল্যান্ড"। এনএসসিএনের ইশতেহার সমাজতন্ত্র ও ব্যাপটিস্ট খ্রিস্টান ধর্মীয় দৃষ্টিভঙ্গির উপর ভিত্তি করে তৈরি। তাদের কয়েকটি নথিতে এনএসসিএন নাগা রাষ্ট্রে কেবল খ্রিস্টধর্ম থাকবে বলে জানিয়েছে। তারা খ্রিস্টান ধর্মতত্ত্বে বিশ্বাসি। অবৈধ তৎপরতা (প্রতিরোধ) আইন, ১৯৬৭ অনুযায়ী এনএনসিএন ভারতে একটি সন্ত্রাসী সংস্থা হিসেবে ঘোষিত হয়েছে। মিয়ানমার থেকে মাদক ও অস্ত্রপাচারের মাধ্যমে এনএসসিএন তহবিল সংগ্রহ করে। গ্রুপটি অপহরণ, হত্যা, চাঁদাবাজি, জোরপূর্বক ধর্মান্তর, এবং অন্যান্য সন্ত্রাসী ক্রিয়াকলাপে জড়িত।

৩ আগস্ট ২০১৫ তারিখে এনএসসিএন নেতা টি মুভিবাহা প্রধানমন্ত্রী নরেন্দ্র মোদি, স্বরাষ্ট্রমন্ত্রী রাজনাথ সিং এবং এনএসএ অজিত দোভালের উপস্থিতিতে ভারত সরকারের সাথে শান্তি চুক্তি স্বাক্ষর করেন। কিন্তু একই সাথে এনএসসিএন অন্যান্য উত্তর-পূর্ব ভারতীয় সন্ত্রাসী গোষ্ঠীসহ ইউনাইটেড লিবারেশন ফ্রন্ট অফ ওয়েস্টার্ন সাউথ ইস্ট এশিয়া নামক একটি মিলিশিয়া সংস্থার সাথে যোগ দেয়, এবং শীঘ্রই ভারত সরকারের সাথে শান্তি সংলাপ বন্ধ করে দেয়।

সঠিক অনুচ্ছেদ শিরোনাম কোনটি?
titleA. ত্রিপুরা
titleB. আসাম
titleC. আরো পড়ুন
titleD. নাগাল্যান্ড
উত্তর: titleD
২০০৯ সালে হায়দারী আফগানিস্তানে ফিরে আসেন। কাবুলে ফিরে এসে হায়দারী দেখতে পায় তার ভাই, হাকিম, "পুল-ই -শক্ত" সেতুর নিচে শতাধিক মাদকাসক্ত ব্যক্তির সাথে বসবাস করছে এবং সে মাদকাসক্ত। তাঁর ভাইয়ের অবস্থা দেখে, এবং আফগানিস্তানে মাদকের ভয়াবহতা এবং আফগানিস্তানে মাদকাসক্তি পুনর্বাসন কেন্দ্রের অভাববোধ করে লায়লা ২০১০ সালে একটি মাদক পুনর্বাসন কেন্দ্র তৈরি করেন। এখানে প্রথম চিকিৎসা নিতে আসা মাদসক্তরা এর নাম দেয় "মাদার ক্যাম্প"। "মাদার ক্যাম্প" সরকার থেকে অথবা বিদেশী কোন সাহায্যই পায় না। এবং কাবুল শহরে এটিই একমাত্র বেসরকারী মাদক পুনর্বাসন কেন্দ্র।

২০১১ সালে, হায়দারী কাবুলে একটি রেস্তোরাঁ প্রতিষ্ঠা করেন যার নাম "তাজ বেগম"। যাতে করে "মাদার ক্যাম্প"কে পরিচালনা করা যায়। রেস্তোরাঁটি অনেকবার সমালোচিত হয়েছে কারণ এটি নারী দ্বারা পরিচালিত, আফগানিস্তানে যা একদমই দেখা যায় না। সমালোচিত হওয়ার আরো কিছু কারণ রয়েছে। এখানে অবিবাহিত নারী ও পুরুষ একসাথে বসে খাবার খেতে পারে। এটি আফগানিস্তানের সমাজে কিছুটা প্রথাবিরোধী কর্মকান্ড। আর এই রেস্তোরাঁয় তাদেরকেই চাকুরী দেওয়া হয় যারা "মাদার ক্যাম্প" থেকে সুস্থ হয়ে ফিরেছেন। লায়লার রেস্তোরাঁয় অনেকবার পুলিশি তল্লাশি চলেছে বিভিন্ন কারণে। বিশেষ করে নারী-পুরুষ ঘঠিত ঝামেলায়, লায়লার মাথায় কাপড় না দেয়া এবং সর্বোপরি এটি একটি নারী দ্বারা পরিচালিত রেস্তোরাঁ তাই।

লায়লা আফগানিস্তানে তালিবানদের বিরুদ্ধেও কথা বলেন। বিশেষ করে তালিবানরা নারীদের অধিকারে যে বাধার সৃষ্টি করেছে তা নিয়ে। তিনি আফগান সরকারের বিরুদ্ধে প্রতিবাদ করেন কারণ আফগান সরকার নারীদের আফগান যুদ্ধে (২০০১-বর্তমান) অংশগ্রহণ করতে দেয়নি।

২০১৯ সালে, মানবাধিকার সংস্থা কতৃক আয়োজিত অসলো ফ্রিডোম ফোরামে লায়লাকে বক্তব্য প্রদানে আমন্ত্রিত করা হয়।

সঠিক অনুচ্ছেদ শিরোনাম কোনটি?
titleA. জীবনী
titleB. কর্মজীবন
titleC. প্রাথমিক জীবন, বিয়ে এবং শিক্ষা
titleD. "লায়লা এট দ্য ব্রিজ"
উত্তর: titleB
জোয়ান চেন ১৯৮৫ থেকে ১৯৯০ সাল পর্যন্ত অভিনেতা জিমি লাউয়ের সাথে বৈবাহিক সম্পর্কে ছিলেন। তিনি তার দ্বিতীয় স্বামী, হৃদ্বিজ্ঞানিক পিটার হুইয়ের সাথে ১৮ জানুয়ারি, ১৯৯২ তারিখে বিবাহ বন্ধনে আবদ্ধ হন। তাদের দুটি কন্যা আছে। তারা ক্যালিফোর্নিয়ার সান ফ্রান্সিস্কোতে বসবাস করেন।

ক্যালিফোর্নিয়াতে তার প্রারম্ভিক বছরগুলোতে, জোয়ান চেন ক্যালিফোর্নিয়া স্টেট ইউনিভার্সিটি, নর্থরিজ-এ উপস্থিত হয়েছিলেন। ১৯৮৯ সালে, তিনি যুক্তরাষ্ট্রের নাগরিকত্ব লাভ করেন। ২০০৯ সালের ৯ ই এপ্রিল, জোয়ান চেন ওয়াশিংটন পোষ্টের জন্য "বেইজিংয়ের ২০০৮ গ্রীষ্মকালীন অলিম্পিকেররাজনীতির প্রতিবাদ করার জন্য একটি গেমটি চালু করুন" শিরোনামের একটি নিবন্ধ লিখেছিলেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. প্রারম্ভিক জীবন এবং ক্যারিয়ার
titleC. জীবনী
titleD. দাতব্য কাজ
উত্তর: titleA
রাজারহাটের নাম কেন রাজারহাট হলো, তা নিয়ে ব্যাপক মতভেদথাকা সত্বেও কেউই সঠিক কারণটি বের করতে পারেননি। অনেকে বলেন ১২শ শতকের প্রথম দিকে রংপুরে সেন বংশের
শাসন শুরু হয় । সেন বংশের রাজা ছিলেন নীলধবজ চন্দ্র সেন ও নীলম্বর সেন । রাজা নীলাম্বর সেন ছিলেন খুব শক্তিশালী। তিনি অনেক যুদ্ধে জয়লাভ করেছিলেন। তার রাজধানী ছিল চতলা নামক স্থানে। এ চতলা বর্তমানে রাজারহাট উপজেলার বিদ্যানন্দ ইউনিয়নে অবস্থিত। এখানে ছিল শক্তিশালী রাজা নীলাম্বরের দুর্গ। ১৪১৮খ্রিষ্টাব্দে গৌড়ের সুলতান হোসেন শাহ আক্রমণ করেন নীলম্বরের রাজ্য। তিস্তানদীর পাড়ে উভয় পক্ষের তুমুল যুদ্ধ হয়েছিল। এ যুদ্ধে রাজা নীলম্বর পরাজিত হয়ে আসামে পালিয়ে যায়। ধবংসপ্রাপ্ত হয় নীলম্বরের রাজধানী। নীলম্বরের বিরুদ্ধে যুদ্ধ পরিচালনা করেন সুলতান সুলতান হোসেন শাহের পুত্র নাসিরউদ্দিন আবুল মোজাফফর নশরত শাহ্। স্থানীয় লোকজন রাজার স্মৃতি ধরে রাখার জন্য এ এলাকার নাম করণ করেছেন রাজারহাট।

আবার অনেকের মতে তৎকালীন সময়ে রাজারহাট বলে কোন স্থানের নাম ছিল না। ব্রিটিশ আমলে তৈরি রেল লাইন দিয়ে ধীরগতিতে চলাচল করত বাম্পীয় ইঞ্জিনবিশিষ্ট লেংটাগাড়ী। গাড়ী যে স্থানে থামত তার নাম ছিল পয়ামারী। এ পয়ামারীর পাশে ছিল দুই একটি দোকান। পাঙ্গা রাজ বংশের শেষ রাজা দেবেন্দ্র নারায়ন মেকুটারী মৌজার প্রজাদের সাথে কুশল বিনিময়ের জন্যমাঝে মাঝে আসতেন। রাজা দেবেন্দ্র নারায়ণ আসার কারণে সেখানে দোকান পাট বাড়তে থাকে। তার ফলে পাঙ্গা রাজার খাস জমিতে হাটটি লাগানো হয়। জায়গাটি পাঙ্গা রাজার তাই হাটটির নাম করণ করা হয়েছে রাজারহাট । রাজারহাটের নামকরণ ও ইতিহাস প্রসঙ্গে এই মতবাদটি আলোচিত ও সার্বজনীন ।

পূর্বে রাজারহাট ছিল একটি ইউনিয়ন মাত্র। তদানিন্তন সময়ে পুলিশ প্রশাসনের প্রয়োজন হেতু পাকিস্তান সরকার এখানে একটি পুলিশ ফাঁড়ি স্থাপন করে। সত্তরের আন্দোলনের সময়ে সেটি উঠিয়ে দেয়া হয়।স্বাধীনতার ৭ বছর পর তৎকালীন প্রেসিডেন্ট জিয়াউর রহমান ট্রেন যোগে কুড়িগ্রাম সফরকালে অত্র এলাকার জন সাধারণের কথা বিবেচনা করে এ ইউনিয়নটিকে থানায় উন্নীত করনের প্রতিশ্রুতি প্রদান করেন। পরে উলিপুর থানার অধিনস্ত ৪টি ইউনিয়ন ও লালমনিরহাট থানার ৩টি ইউনিয়নসহ মোট ৭টি ইউনিয়নের সমন্বয়ে রাজারহাট থানা ঘোষণা হয়। পরবর্তী সময়ে রাজারহাট উপজেলা ঘোষণা হয় এবং ১৯৮৩ সালের ১৪ সেপ্টেম্বর রাজারহাট উপজেলা কার্যক্রম শুরু হয় ও একটি দ্বিতল ভবন নির্মাণ করা হয়।


সঠিক অনুচ্ছেদ শিরোনাম কোনটি?
titleA. ভাষা ও ভাষাগত বৈশিষ্ট্য
titleB. ইতিহাস ও নামকরণ
titleC. অর্থনীতি
titleD. বিবিধ
উত্তর: titleB
"জেলাটির উত্তরে ঝাড়খণ্ড রাজ্যের পালামৌ জেলা"৷ "জেলাটির উত্তর পূর্বে(ঈশান) ঝাড়খণ্ড রাজ্যের চাতরা জেলা"৷ "জেলাটির পূর্বে ঝাড়খণ্ড রাজ্যের চাতরা জেলা"৷ "জেলাটির দক্ষিণ পূর্বে(অগ্নি) ঝাড়খণ্ড রাজ্যের রাঁচি জেলা"৷ "জেলাটির দক্ষিণে ঝাড়খণ্ড রাজ্যের লোহারদাগা জেলা"৷ "জেলাটির দক্ষিণ পশ্চিমে(নৈঋত) ঝাড়খণ্ড রাজ্যের গুমলা জেলা"৷ "জেলাটির পশ্চিমে ছত্তীসগঢ় রাজ্যের বলরামপুর জেলা"৷ "জেলাটির উত্তর পশ্চিমে(বায়ু) ঝাড়খণ্ড রাজ্যের গাড়োয়া জেলা"৷

জেলাটির আয়তন ৪২৯১ বর্গ কিমি৷
রাজ্যের জেলায়তনভিত্তিক ক্রমাঙ্ক ২৪ টি জেলার মধ্যে তম৷
জেলার আয়তনের অনুপাত ঝাড়খণ্ড রাজ্যের ৫.৩৮%৷
সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. অবস্থান
titleC. ভাষা
titleD. শিক্ষা
উত্তর: titleB
দিগুল নদীর উৎপত্তি মাওক পর্বতমালায়। মাওক পর্বতমালা থেকে দিগুল নদী প্রথমে দক্ষিণে এবং তারপরে পশ্চিমে প্রবাহিত হয়। শেষত নদীটি আরাফুরা সাগরে পতিত হয়। এর দৈর্ঘ্যের বেশিরভাগ ক্ষেত্রেই বিস্তীর্ণ জলাভূমির নিম্ন অঞ্চল জুড়ে ভ্রমণ করে। ডোলক যা ফ্রেডেরিক হেন্ডরিক দ্বীপ নামেও পরিচিত তার নিকটে দিগুল নদী একটি ব-দ্বীপ তৈরি করে। নদীর বর্তমান দৈর্ঘ্য এবং তানাহমেরাহ শহর পর্যন্ত নাব্যতা বজায় আছে।

সঠিক অনুচ্ছেদ শিরোনাম কোনটি?
titleA. জীববৈচিত্র্য
titleB. ইতিহাস
titleC. পানি ব্যবস্থাপনা
titleD. ভূগোল ও জলবায়ু
উত্তর: titleC
"তারিণীখুড়োর কীর্তিকলাপ" সত্যজিৎ রায়ের লেখা একটি বই, যেখানে তারিণীখুড়োর আটটি গল্প সংকলিত হয়েছে। বইটি প্রথম প্রকাশিত হয়েছিল ১৯৮৫ সালের সেপ্টেম্বর মাসে আনন্দ পাবলিশার্স থেকে। পরে সত্যজিৎ রায়ের ছোটগল্পের সংকলন "গল্প ১০১"-এ তারিণীখুড়োর সবকটি গল্প অন্তর্ভুক্ত করা হয়। এছাড়া "তারিণীখুড়োর অভিযান" গ্রন্থেও এই সিরিজের কয়েকটি গল্প সংকলিত হয়েছে। এই সিরিজের কাহিনীগুলি হলো:


সঠিক অনুচ্ছেদ শিরোনাম কোনটি?
titleA. রেডিওতে তারিণীখুড়ো
titleB. কাহিনীসমূহ
titleC. চলচ্চিত্র
titleD. চরিত্র
উত্তর: titleB
কুমিল্লার ময়নামতিতে খননকৃত সব প্রত্নতাত্ত্বিক নিদর্শনের মধ্যে শালবন বিহার অন্যতম প্রধান। কোটবাড়িতে বার্ডের কাছে লালমাই পাহাড়ের মাঝামাঝি এলাকায় এ বিহারটির অবস্থান। বিহারটির আশপাশে এক সময় শাল-গজারির ঘন বন ছিল বলে এ বিহারটির নামকরণ হয়েছিল শালবন বিহার। এর সন্নিহিত গ্রামটির নাম শালবনপুর। এখনো ছোট একটি বন আছে সেখানে। এ বিহারটি পাহাড়পুর বৌদ্ধ বিহারের মতো হলেও আকারে ছোট।

সঠিক অনুচ্ছেদ শিরোনাম কোনটি?
titleA. কক্ষ
titleB. বর্ণনা
titleC. অবস্থান
titleD. হলঘর
উত্তর: titleC
শহরাঞ্চলে জন্মদিন উপলক্ষে খাওয়া-দাওয়া সাধারণতঃ চাইনিজ রেঁস্তোরা কিংবা ছাদের উপরে সামিয়ানা টাঙ্গিয়ে করা হয়। গ্রামাঞ্চলে পরিবার গৃহেই আয়োজন করা হয়। অন্যান্য খাবারের পাশাপাশি বাঙ্গালী সমাজে জন্মদিন ও অন্নপ্রাশনে দুধ সহযোগে পায়েস এক অতিপরিচিত খাবার হিসেবে অবশ্যম্ভাবী। আবার, সন্তানের মঙ্গল ও দোয়া-আশীর্বাদ কামনার লক্ষ্যে প্রতিবেশীদের মাঝে মিষ্টিজাতীয় খাবার বিতরণ করতেও দেখা যায়।

সঠিক অনুচ্ছেদ শিরোনাম কোনটি?
titleA. দিন বিভ্রাট
titleB. ব্যতিক্রমধর্মী জন্মদিন
titleC. হিসাব
titleD. আপ্যায়ন
উত্তর: titleD
মিশা সওদাগর(সাদেক শিকদার) শখ(অঞ্জলি খান)কে বিয়ে করতে চায়। মিশার ভয়ে শখের বাবা প্রবীর মিত্র(জাফর খান) শখকে ব্যাংককে পালিয়ে যেতে দেন। শাকিব খান(সাগর) তার মামার ঋণ করা টাকা নিয়ে ব্যাংককে আসেন আর দুই বছর ধরে ব্যাংককে থাকেন। তার ব্যবসায়ী অংশীদার ২০ লক্ষ টাকা নিয়ে পালিয়ে যাবার পর থেকে সে ট্যাক্সি চালিয়ে জীবিকা নির্বাহ করে। শাকিব খানের সাথে তার প্রতারক অংশীদারের আবার দেখা হলে সে ২০ হাজার ডলার উদ্ধার করে। মামার ঋণ শোধ করার ব্যাংককে এসে শখ ছিনতাইকারীর হাতে পরলে শাকিব খান তাকে উদ্ধার করে। এদিকে মিশার লোকেরা শখকে খুঁজতে ব্যাংককে আসে। টাকার বিনিময়ে শাকিব খান শখকে তাদের হাতে ধরিয়ে দেয় কিন্তু শাকিব খান মন পরিবর্তন করে আবার শখকে উদ্ধার করে। কিন্তু শাকিবের হাতে একজন খুন হয়। পুলিশের হাতে ধরা পরার ভয়ে শাকিব দেশে ফিরে আসে। এসে দেখে ২০ লক্ষ টাকা ব্যাংকে ফেরত না দেবার জন্য তার মামাকে গ্রেপ্তার করা হচ্ছে। মিশার লোকেরা শাকিব খানকে ২০ লক্ষ টাকার অফার দেয় যেন সে শখকে দেশে নিয়ে আসে। এবার শাকিব খান ব্যাংককে ফিরে গিয়ে শখের সাথে সত্যিকারের প্রেম হয়ে যায়।

সঠিক অনুচ্ছেদ শিরোনাম কোনটি?
titleA. মুক্তি
titleB. অভ্যর্থনা ও মূল্যায়ন
titleC. কাহিনী
titleD. অবমুক্তি
উত্তর: titleC
স্বাধীনতা সংগ্রামী নবকৃষ্ণ চৌধুরী ও মালতি দেবীর কন্যা উত্তরা চৌধুরীকে বিবাহের পর নবদম্পতি সুরাট থেকে ৬০ কিলোমিটার দূরে বেদছি গ্রামে নঈ তালীম বিদ্যালয়ে শিক্ষক হিসেবে যোগ দেন। বিনোবা ভাবের ভূদান আন্দোলনে যোগদান করে নারায়ণ দেসাই সমগ্র গুজরাট পদব্রজে পরিভ্রমণ করে ধনীদের নিকট হতে জমি নিয়ে দরিদ্র ভূমিহীন গ্রামবাসীদের মধ্যে ভাগ করে দেন। তিনি ভূদান আন্দোলনের মুখপত্র হিসেবে "ভূমিপুত্র" নামক একটি পত্রিকা চালু করেন ও ১৯৫৯ খ্রিষ্টাব্দ পর্যন্ত এই পত্রিকার সম্পাদক হিসেবে দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. শান্তি আন্দোলন
titleB. সামাজিক আন্দোলন
titleC. প্রথম জীবন
titleD. রাজনীতি
উত্তর: titleB
২০০৬ সালের বিধানসভা নির্বাচনে, সিপিআই (এম) এর চৌধুরী মহ. হেদায়াতুল্লাহ মন্তেশ্বর কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের নারায়ণ হাজরা চৌধুরী কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১, ১৯৯৬ এবং ১৯৯১ সালে সিপিআই (এম) এর আবু আয়েস মণ্ডল তৃণমূল কংগ্রেসের নারায়ণ হাজরা চৌধুরীকে, কংগ্রেসের দেবব্রত রায়কে এবং কংগ্রেসের বিষেশ্বর ভট্টাচার্যকে পরাজিত করেন। সিপিআই (এম) এর হেমন্ত রায় ১৯৮৭ সালে কংগ্রেসের গৌর গোপাল রায়কে, ১৯৮২ এবং ১৯৭৭ সালে কংগ্রেসের তুহিন সামন্তকে পরাজিত করেন।

সঠিক অনুচ্ছেদ শিরোনাম কোনটি?
titleA. ১৯৫১-১৯৭২
titleB. ১৯৭৭-২০০৬
titleC. এলাকা
titleD. নির্বাচনী ফলাফল
উত্তর: titleB
কম্পিউটারে কম্প্যাক্ট ডিস্ক ব্যাপকবাবে ব্যবহার শুরুর পূর্বে বুটেবল ডিস্ক হিসাবে ফ্লপি ডিস্ক ব্যবহার করা হত। সেখানে অপেক্ষাকৃত কম টুল রয়েছে এমন অপারেটিং সিস্টেমসমূহ ব্যবহার করা হত।

প্রোগ্রামাররা কম্প্যাক্ট ডিস্কসমূহ বড় আকারের তথ্য সংরক্ষন এবং বিতরণের মাধ্যম হিসাবে গ্রহণ করে। যদিও কম্প্যাক্ট ডিস্কসমূহ ডেভলপ করা হয়েছিল অডিও ফাইল সংরক্ষনের মাধ্যম হিসাবে। কম্পিউটারের তথ্যসমূহের মধ্যে রয়েছে বিভিন্ন অ্যাপলিকেশন, অপরেটিং সিস্টেম ইত্যাদি। কখনো কখনো আর্কাইভ তৈরীর জন্য বিভিন্ন ধরনের তথ্য সংকুচিত ফরম্যাটে সংরক্ষন করা হয়ে থাকে। পরবর্তীকালে এই কম্প্যাক্ট ডিস্কসমূহ কম্পিউটার বুট করার উপযোগী করে তৈরী করা হয়। এবং অনোক ক্ষেত্রেই স্বল্প পরিসরে কাজ করার উপযোগী করা তৈরী করার মাধ্যমে হার্ড ডিস্কে পূর্ণাঙ্গ সিস্টেম ইনস্টলেশনের ক্ষেত্রে ব্যবহার করা হয়।

পার্সোনাল কম্পিউটারে ব্যবহার উপযোগী প্রথম দিকের কম্প্যাক্ট ডিস্কসমূহ স্বভাবতই একটি ধির গতিসম্পন্ন এবং জটিল এই অপারেটিং সিস্টেম চালানো মত কার্যকর ছিল না। ফলে প্রায় সময়ই অপটিকাল ডিস্ক থেকে কম্পিউটার বুট করা সম্ভব হত না। ফলে সেই সময় যেকল অপারেটিং সিস্টেম সিডি বা ফ্লপি থেকে বুট করার জন্য তৈরী করা হত সেগুলোতে শুধুমাত্র ইন্সটল করা বা বুট করার যেকোন একটি অপশন দেয়া থাকতো।

সঠিক অনুচ্ছেদ শিরোনাম কোনটি?
titleA. বুটকোড
titleB. স্ক্রীনশট
titleC. করিগরি দিক
titleD. ইতিহাস
উত্তর: titleD
এইরূপ ভীতিকর অবস্থার মধ্যে শাম থেকে মদীনায় আগত তৈল ব্যবসায়ী নাবাত্বী দলের মাধ্যমে সংবাদ পাওয়া গেল যে, রোম সম্রাট হেরাক্লিয়াস তার একজন বিখ্যাত সেনাপতির অধীনে ৪০,০০০ সৈন্যের এক বিশাল বাহিনী প্রস্ত্তত করেছেন। যার মধ্যে লাখাম, জোযাম প্রভৃতি খৃষ্টান গোত্রগুলি সহ অন্যান্য আরব মিত্র গোত্রসমূহ রয়েছে। তাদের অগ্রবর্তী বাহিনীটি ইতিমধ্যে সিরিয়ার বালক্বা (البلقاء) নগরীতে পৌঁছে গেছে। খবরটি এমন সময় পৌঁছল, যখন ছিল গ্রীষ্মকাল এবং ফল পাকার মৌসুম। মানুষের মধ্যে ছিল ক্ষুধা ও দারিদ্রে্যর তীব্র কষাঘাত। রাস্তা ছিল বহু দূরের এবং অতীব ক্লেশকর।

সঠিক অনুচ্ছেদ শিরোনাম কোনটি?
titleA. রোমকদের যুদ্ধ যাত্রার খবর
titleB. মদীনায় রোমক ভীতি
titleC. মুহাম্মদকে হত্যার চেষ্টা
titleD. ইতিহাস
উত্তর: titleA